A4-0421/98

Ψήφισμα σχετικά με την XXVIIη έκθεση της Επιτροπής επί της Πολιτικής Ανταγωνισμού - 1997 (SEC(98)0636 - C4-0379/98)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής (SEC(98)0636 - C4-0379/98),

- έχοντας υπόψη την ανακοίνωση της Επιτροπής της 17ης Μαρτίου 1998 προς τα κράτη μέλη σχετικά με την περιφερειακή πολιτική και την πολιτική ανταγωνισμού (C(98)0673 - C4-0247/98),

- έχοντας υπόψη την έκθεση της Επιτροπής σχετικά με την έκτη έκθεση για τις κρατικές ενισχύσεις στον μεταποιητικό τομέα και σε ορισμένους άλλους τομείς στην Ευρωπαϊκή Ένωση (COM(98)0417),

- έχοντας υπόψη τα ψηφίσματά του της 13 Νοεμβρίου 1996 σχετικά με την XXVη έκθεση επί της Πολιτικής Ανταγωνισμού - 1995 (COM(96)0126 - C4-0240/96) ((EE C 362 της 2.12.1996, σελ. 135.)) και της 18ης Ιουλίου 1997 σχετικά με την Πράσινη Βίβλο της Επιτροπής για τους κατακόρυφους περιορισμούς και την πολιτική ανταγωνισμού Ευρωπαϊκής Ένωσης (COM(96)0721 - C4-0053/97) ((EE C 286 της 22.9.1997, σελ. 347.)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Νομικών Θεμάτων και Δικαιωμάτων των Πολιτών (A4-0421/98),

Α. λαμβάνοντας υπόψη ότι η πολιτική ανταγωνισμού της ΕΕ «πρέπει να προσαρμοσθεί στις οικονομικές πραγματικότητες του σύγχρονου κόσμου» τη στιγμή που η τρέχουσα «νομοθεσία και πρακτική εξακολουθούν να είναι ριζωμένες στα πρώτα χρόνια της κοινής αγοράς»,

Β. εκτιμώντας ότι υφίσταται ανάγκη νομοθεσίας ανταγωνισμού προκειμένου να επιτευχθούν ορισμένοι στόχοι προτεραιότητας της Ευρωπαϊκής Ένωσης, ειδικότερα δε οικονομική και κοινωνική συνοχή, επαρκές επίπεδο έρευνας και ανάπτυξης, προστασία του περιβάλλοντος, ανάπτυξη των μικρών και μεσαίων ειπχειρήσεων και διαρθρωτική προσαρμογή,

Γ. λαμβάνοντας υπόψη ότι η ορθή ανάπτυξη του ανταγωνισμού και η επιζήτηση ίσων ευκαιριών για όλες τις επιχειρήσεις, συνιστούν απαραίτητες προϋποθέσεις της ορθής λειτουργίας της εσωτερικής αγοράς, ιδιαίτερα μετά την εισαγωγή του ενιαίου νομίσματος,

Δ. λαμβάνοντας υπόψη ότι το Δικαστήριο, στην απόφασή του της 18ης Ιουνίου 1998 επί της υπόθεσης C-35/96, ορίζει ότι οι ελεύθεροι επαγγελματίες είναι επιχειρηματίες και, κατά συνέπεια, υπόκεινται στους κανόνες ανταγωνισμού που ισχύουν και για κάθε άλλη επιχείρηση και οι οποίοι ορίζονται στα άρθρα 85 και 86 της Συνθήκης, επιβεβαιώνοντας με τον τρόπο αυτό την ερμηνεία που έχει δώσει στο παρελθόν η Ευρωπαϊκή Επιτροπή,

Ε. εκτιμώντας ότι οι περιορισμοί στον ελεύθερο ανταγωνισμό είναι αποτέλεσμα των κρατικών παρεμβάσεων, της αλληλεξάρτησης των εθνικών οικονομιών και της ανάγκης διαφύλαξης της περιφερειακής και κοινωνικής συνοχής,

ΣΤ. εκτιμώντας ότι η Οικονομική και Νομισματική Ένωση απαιτεί υψηλότερο βαθμό ελέγχου της στρέβλωσης του ανταγωνισμού, ειδικότερα δε των κρατικών ενισχύσεων που χορηγούνται από κράτη μέλη που έχουν το ίδιο νόμισμα, προκειμένου να διαφυλαχθεί η εσωτερική αγορά,

Ζ. εκτιμώντας ότι οι υφιστάμενες δομές και πόροι της Επιτροπής για τον έλεγχο μεθόδων που αντίκεινται στον ελεύθερο ανταγωνισμό εξακολουθούν να είναι ανεπαρκείς,

Η. εκτιμώντας ότι η διασφάλιση του ανταγωνισμού εντός της Νομισματικής Ένωσης επιβάλλει τον μεγαλύτερο συντονισμό των υπηρεσιών της Επιτροπής με τις διάφορες εθνικές αρχές της αρμόδιας για τον ανταγωνισμό,

Θ. εκτιμώντας ότι η χορήγηση κρατικών ενισχύσεων κατά παραβίαση της Συνθήκης ΕΚ ειναι αντιπαραγωγική, ευνοεί τους αναποτελεσματικούς εις βάρος των αποτελεσματικών, στρεβλώνει τον ανταγωνισμό μεταξύ περιφερειών και επιχειρήσεων και επιβάλλει υπερβολικό βάρος στους δημόσιους προϋπολογισμούς,

Ι. λαμβάνοντας υπόψη ότι έχουν δρομολογηθεί διαπραγματεύσεις για την προσχώρηση νέων κρατών μελών από την Ανατολική Ευρώπη, οι οποίες πρέπει να λάβουν υπόψη τους το μεταβατικό χαρακτήρα των εν λόγω οικονομιών και τις επιπτώσεις που θα έχει η νομοθεσία περί ανταγωνισμού στην ανάπτυξή τους,

1. χαιρετίζει την XXVIIη έκθεση επί της Πολιτικής Ανταγωνισμού και κρίνει ότι πρόκειται για ένα χρήσιμο έγγραφο με βάση το οποίο μπορεί να ασκηθεί δημοκρατικός έλεγχος επί της Επιτροπής όσον αφορά την άσκηση των καθηκόντων και ευθυνών της που απορρέουν από τις Συνθήκες, και έτσι να προσεγγίσει η κοινοτική πολιτική ανταγωνισμού περισσότερο το κοινό[semigr ] στο πλαίσιο αυτό, υποστηρίζει την προσπάθεια της ΓΔ IV της Επιτροπής να εξοπλισθεί με επαρκείς ανθρώπινους πόρους και με τους κατάλληλους νομοθετικούς μηχανισμούς[semigr ]

2. ενθαρρύνει περαιτέρω την Επιτροπή και τα κράτη μέλη να συντονίσουν και ολοκληρώσουν καλύτερα τους πόρους τους προκειμένου να εγκαθιδρύσουν αποτελεσματικό κοινοτικό σύστημα και δομή που θα διασφαλίζει τον θεμιτό ανταγωνισμό[semigr ]

3. πιστεύει ότι οι περαιτέρω ανταλλαγές προσωπικού μεταξύ της Επιτροπής και των εθνικών αρχών πρόκειται να αυξήσουν τη βάση γνώσεων και δεξιοτήτων που διαθέτουν τα κράτη μέλη και η Επιτροπή κατά τον χειρισμό περίπλοκων υποθέσεων ανταγωνισμού[semigr ] εκφράζει την ικανοποίησή του για την εργασία που εκτελεί η Επιτροπή και το προσωπικό της, ιδιαίτερα στον τομέα των συγχωνεύσεων επιχειρήσεων, ο οποίος είναι πολιτικά ευαίσθητος[semigr ]

Όσον αφορά τη δημοκρατική ευθύνη

4. καλεί την Επιτροπή να αναλάβει επισήμως τη δέσμευση να αποστέλλει στο Ευρωπαϊκό Κοινοβούλιο όλα τα σχέδια εκτελεστικών προτάσεων της Επιτροπής στον τομέα της πολιτικής ανταγωνισμού της Κοινότητας, όπως για παράδειγμα τα σχέδια ομαδικών απαλλαγών σύμφωνα με το άρθρο 85, παρ. 3 της Συνθήκης ΕΚ και τις πρωτοβουλίες που έχει λάβει η Επιτροπή σύμφωνα με το άρθρο 90, παρ. 3 της Συνθήκης ΕΚ σε σχέση με δημόσιες επιχειρήσεις[semigr ]

5. ενώ εκφράζει την ικανοποίησή του για τον τρέχοντα άριστο διάλογο με την Επιτροπή, και ειδικότερα με τον Επίτροπο, ζητεί να υπάρξει περαιτέρω ενίσχυση του δημοκρατικού ελέγχου της πολιτικής ανταγωνισμού στην Ευρωπαίκή Ένωση, και επιμένει να καταστούν κανόνας για το μέλλον οι τακτικές ενημερωτικές συναντήσεις που ήδη διοργανώνονται μεταξύ του Επιτρόπου του αρμοδίου για την πολιτική ανταγωνισμού και της αρμόδιας επιτροπής του Ευρωπαϊκού Κοινοβουλίου, σε ρυθμό τουλάχιστον μίας συνάντησης κάθε 3 μήνες κατόπιν κοινής συμφωνίας μεταξύ της αρμόδιας επιτροπής και του Επιτρόπου[semigr ]

6. ζητεί να καταβληθούν μεγαλύτερες προσπάθειες στο πλαίσιο της ετήσιας έκθεσης ώστε να εκτιμηθεί ο αντίκτυπος τον οποίο έχει η πολιτική ανταγωνισμού σε άλλους τομείς πολιτικής, ειδικότερα δε στην κοινωνική, περιφερειακή και περιβαλλοντική πολιτική[semigr ]

7. καλεί την Επιτροπή να δρομολογήσει ανταλλαγή απόψεων με θέμα την εφαρμογή των κανόνων ανταγωνισμού στα επαγγέλματα που υπόκεινται σε νομοθετικές ρυθμίσεις, λαμβάνοντας υπόψη τον ειδικό ρόλο που διαδραματίζουν ορισμένα επαγγέλματα στην κοινωνία προς το δημόσιο συμφέρον[semigr ]

Όσον αφορά την εφαρμογή των άρθρων 85 και 86

8. επαναλαμβάνει τη θέση του, όπως είχε εκφρασθεί στο ψήφισμά του της 18ης Ιουλίου 1997 σχετικά με την Πράσινη Βίβλο της Επιτροπής για τους κατακόρυφους περιορισμούς[semigr ]

9. χαιρετίζει τη νέα ανακοίνωση «de minimis» της 15ης Οκτωβρίου 1997 (που γνωστοποιεί συμφωνίες σε ορισμένους τομείς που δεν εμπίπτουν στις διατάξεις του άρθρου 85, παράγραφος 1 της Συνθήκης ΕΚ) ((ΕΕ C 372 της 9.12.1997, σελ. 13.))[semigr ] επιθυμεί να βεβαιωθεί ότι η εν λόγω ανακοίνωση θα προσφέρει νομική βεβαιότητα, ιδιαίτερα στις μικρές και μεσαίες επιχειρήσεις, σε σχέση με τα κριτήρια για τις κατακόρυφες και οριζόντες συμφωνίες[semigr ]

10. ζητεί από την Επιτροπή να δημοσιεύσει ανάλυση του ανωτάτου ορίου «de minimis» για συμφωνίες ήσσονος σημασίας προκειμένου να αποδείξει τη διαβεβαίωσή της ότι παρόμοιες συμφωνίες «δεν έχουν αισθητές επιπτώσεις ούτε στον ανταγωνισμό, ούτε στις ενδοκοινοτικές συναλλαγές», ενώ παράλληλα ελαχιστοποιούν το γραφειοκρατικό βάρος και τις νομικές δαπάνες των μικρών και μεσαίων επιχειρήσεων[semigr ] επιπλέον ζητεί στις μελλοντικές εκθέσεις επί της πολιτικής ανταγωνισμού να επιδεικνύεται ο τρόπος με τον οποίο η Επιτροπή χρησιμοποιεί σε ορισμένες περιπτώσεις την ανακοίνωση «de minimis»[semigr ]

11. πιστεύει ότι η Επιτροπή έχει δίκιο να διαβεβαιώνει ότι οι μικρές και μεσαίες επιχειρήσεις σπανίως είναι ικανές να επηρεάζουν τον ανταγωνισμό σε διαμεθοριακές συναλλαγές[semigr ]

12. ωστόσο, πιστεύει σθεναρά ότι η νέα ανακοίνωση de minimis δεν πρέπει να οδηγήσει σε «επανεθνικοποίηση» της πολιτικής ανταγωνισμού[semigr ] ότι υπάρχει ανάγκη να εξασφαλισθεί, με την εισαγωγή του νέου νομίσματος, ότι η πολιτική ανταγωνισμού θα παραμείνει σε υπερεθνικό επίπεδο και θα διέπεται από μία σύμπραξη μεταξύ Κοινοβουλίου και Επιτροπής προκειμένου να εξασφαλίζονται ισότιμοι κανόνες παιχνιδιού για τις επιχειρήσεις από όλα τα κράτη μέλη και διαφάνεια πολιτικής[semigr ]

13. υπενθυμίζει το προαναφερόμενο ψήφισμά του της 18ης Ιουλίου 1997 σχετικά με την Πράσινη Βίβλο για τους κατακόρυφους περιορισμούς, και ειδικότερα σε ό, τι αφορά:

- την εξέταση της συμπερίληψης άλλων παραμέτρων εκτός του μεριδίου της αγοράς στην ανώτατη αξία[semigr ]

- ρυθμίσεις ομαδικών απαλλαγών για συμφωνίες επιλεκτικής διανομής[semigr ]

- ένα σύστημα βάσει του οποίου το χαμηλότερο τμήμα της αγοράς εξαιρείται από την απαγόρευση που ορίζεται στο άρθρο 85, παρ. 1 της Συνθήκης ΕΚ με βάση την ανακοίνωση de minimis[semigr ]

- το ανώτατο όριο για την εφαρμογή των κανόνων de minimis πρέπει να καταστεί το κατώτατο όριο για την εφαρμογή των ομαδικών εξαιρέσεων[semigr ]

Όσον αφορά την κατάχρηση δεσπόζουσας θέσης

14. επαναλαμβάνει τη θέση που υποστήριζει στο προαναφερθέν ψήφισμά του της 13ης Νοεμβρίου 1996, και ειδικότερα στις παραγράφους 2, 3 και 4, και ζητεί από την Επιτροπή να εξετάσει, με βάση το κριτήριο της κυριότητας, επιθετική πολιτική τιμών και άλλες αθέμιτες πρακτικές, ρυθμιστικούς και μη ρυθμιστικούς φραγμούς στον τομέα των τηλεπικοινωνιών, τόσο κινητών όσο και δορυφορικών, καθώς και των υπηρεσιών ανοικτής γραμμής, των μέσων ενημέρωσης, των αεροπορικών μεταφορών, καθώς και στον τραπεζικό και χρηματοπιστωτικό τομέα[semigr ]

15. πιστεύει ότι η Επιτροπή πρέπει να δημοσιεύει κατάλληλες κατευθυντήριες γραμμές και κριτήρια που να αποβλέπουν ιδίως στις μικρές και μεσαίες επιχειρήσεις, σε σχέση με τον ορισμό της σχετικής αγοράς στις κανονιστικές διατάξεις της Πολιτικής Ανταγωνισμού, έτσι ώστε να παρέχεται στις μικρές και μεσαίες επιχειρήσεις η δυνατότητα να αξιολογούν τη θέση τους ως προς τις σχετικές αγορές προϊόντος και γεωγραφικές αγορές και να δουν εάν συνιστάται περαιτέρω νομική διερεύνηση[semigr ]

16. καλεί την Επιτροπή να υποβάλει στην αρμόδια επιτροπή του Ευρωπαϊκού Κοινοβουλίου ολοκληρωμένη επισκόπηση των επιπτώσεων της διαδικασίας ελευθέρωσης και ιδιωτικοποίησης στους τομείς των τηλεπικοινωνιών και της ενέργειας στα διάφορα κράτη μέλη, σε ό,τι αφορά την πολιτική ανταγωνισμού, δίνοντας ιδιαίτερη έμφαση στις ιδιοκτησιακές δομές και στην αθέμιτη επιρροή ορισμένων σημαντικών φορέων στη λήψη αποφάσεων όσον αφορά τη μελλοντική ανάπτυξη των δύο τομέων[semigr ] ζητεί να εξετασθούν πιθανές καταχρήσεις δεσποζουσών θέσεων καθώς και οι διασυνδέσεις μεταξύ των δύο αυτών τομέων, δεδομένης της τεχνολογικής τους αλληλεπικάλυψης[semigr ] ζητεί επίσης να εξετασθούν οι διασυνδέσεις μεταξύ των δύο αυτών τομέων και του τραπεζικού τομέα[semigr ]

Όσον αφορά τα κρατικά μονοπώλια και τη Συνθήκη του Άμστερνταμ

17. χαιρετίζει την εξέταση που πραγματοποιεί η Επιτροπή, όπως της ζητήθηκε, στις επιπτώσεις της Συνθήκης του Άμστερνταμ για την πολιτική ανταγωνισμού, και ειδικότερα του άρθρου 7 Δ σχετικά με τις υπηρεσίες γενικού οικονομικού ενδιαφέροντος, και πιστεύει ότι τούτο πρόκειται να προσφέρει το καλύτερο πλαίσιο για τη δημιουργία θέσεων απασχόλησης[semigr ] έτσι επιβεβαιώνεται ο ρόλος της Επιτροπής σε σχέση με τη συνεισφορά στην προώθηση των υπηρεσιών γενικού ενδιαφέροντος χωρίς παράλληλα να τίθεται υπό αμφισβήτηση ο καταμερισμός εξουσιών μεταξύ Επιτροπής και κρατών μελών[semigr ]

18. πιστεύει ότι η μελλοντική ανάπτυξη μιας φιλελευθεροποιημένης πολιτικής ανταγωνισμού πρέπει να συνδυάζεται με την ανάπτυξη μιας ενισχυμένης πολιτικής καταναλωτών, έτσι ώστε οι καταναλωτές να είναι σε θέση να επωφελούνται από τη διαφάνεια των τιμών σε ολόκληρη τη ζώνη του ενιαίου νομίσματος[semigr ] πιστεύει ότι οι καταναλωτές στις χώρες εκείνες που δεν συμμετέχουν στο ενιαίο νόμισμα πρέπει επίσης να επωφελούνται από πανευρωπαϊκές μειώσεις τιμών που απορρέουν από την αύξηση της διαφάνειας των τιμών[semigr ]

19. θεωρεί ότι η προστασία του καταναλωτή θα πρέπει να αποτελέσει τον γνώμονα όλων των μέτρων που θεσπίζονται στα πλαίσια της πολιτικής του ανταγωνισμού που ασκείται από την Ευρωπαϊκή Ένωση, και να επιτηρείται όχι μόνο η πληθώρα προσφορών προς τον καταναλωτή αλλά και η ποιότητά τους[semigr ]

20. τονίζει ότι η πολιτική ανταγωνισμού θα πρέπει να συμβάλει στην αύξηση της απασχόλησης, μέσω της βελτίωσης του συστήματος κατανομής των πόρων[semigr ]

Όσον αφορά τις κρατικές ενισχύσεις

21. υπενθυμίζει τα βασικά ευρήματα της VIης έκθεσης για τις κρατικές ενισχύσεις κατά την περίοδο 1994-1996:

α) το συνολικό επίπεδο των ενισχύσεων ανερχόταν κατά μέσο όρο κατά την περίοδο 1994-1996 σχεδόν σε 84.000 εκατ. Ecu, το οποίο αποτελεί υποεκτίμηση δεδομένου ότι λείπουν δεδομένα για τις δαπάνες των κρατών μελών στο γεωργικό τομέα[semigr ] με βάση τα διαθέσιμα δεδομένα, οι κρατικές ενισχύσεις αντιπροσωπεύουν τουλάχιστον το 1,4% του ΑΕγχΠ της Ευρώπης των 15, ανέρχονται σε 573 Ecu ανά απασχολούμενο και σε 2,6% των κρατικών δαπανών[semigr ]

β) οι συνολικές κρατικές ενισχύσεις που χορηγούν ορισμένα κράτη μέλη είναι εξαιρετικά υψηλές[semigr ]

γ) περίπου το 46% των συνολικών ενισχύσεων (δηλ. 38.318 εκατ. Ecu κατά μέσο όρο κατά την περίοδο 1994-96) διατέθηκαν στον τομέα της μεταποίησης[semigr ] οι ανισομέρειες στο επίπεδο ενίσχυσης μεταξύ κρατών μελών είναι τεράστιες, σε ποσοστό δε της προστιθέμενης αξίας το υψηλότερο επίπεδο ενίσχυσης είναι εννιαπλάσιο από το χαμηλότερο[semigr ] το να γίνεται δεκτό τέτοιο επίπεδο ενίσχυσης της μεταποίησης, όταν αυτή είναι συγκεντρωμένη σε ορισμένα κράτη μέλη, δημιουργεί δυνητική στρέβλωση του ανταγωνισμού[semigr ]

δ) οι κρατικές ενισχύσεις στον τομέα της μεταποίησης κατανέμονται ως εξής: 30% για οριζόντιους στόχους (δηλ. έρευνα και ανάπτυξη, περιβάλλον, μικρές και μεσαίες επιχειρήσεις, εμπόριο, εξοικονόμηση ενέργειας κτλ.), 13% για τη ναυπηγική, τον χάλυβα και άλλους τομείς και 56% για περιφερειακούς στόχους[semigr ] η ενίσχυση σε οριζόντιους στόχους έχει μειωθεί από 40% της συνολικής ενίσχυσης κατά το 1988-90 (για την Ευρώπη των 12) σε περίπου 30% κατά το 1994-96 (για την Ευρώπη των 15), ενώ οι τομεακές παρεμβάσεις έχουν αυξηθεί ελαφρά[semigr ] η τάση αυτή πρέπει να αναστραφεί δεδομένου ότι οι τομεακοί στόχοι έχουν το δυναμικό να προκαλέσουν ακόμη μεγαλύτερες στρεβλωτικές επιπτώσεις από τους οριζόντιους στόχους[semigr ]

22. επαναλαμβάνει την υποστήριξή του για κρατικές ενισχύσεις που θεωρούνται κοινού ενδιαφέροντος, όπως στην έρευνα και ανάπτυξη, στις μικρές και μεσαίες επιχειρήσεις, στην επαγγελματική κατάρτιση, στην εξοικονόμηση ενέργειας και στην περιβαλλοντική βοήθεια[semigr ] επισημαίνει ωστόσο ότι οι παρόμοιες ενισχύσεις μειώνονται ενώ οι ενισχύσεις που χορηγούνται σε επί μέρους επιχειρήσεις αυξάνονται[semigr ]

23. επισημαίνει τη σχέση μεταξύ κρατικών ενισχύσεων και πολιτικής ανταγωνισμού, όπως αυτή εκτίθεται στην προαναφερθείσα ανακοίνωση της Επιτροπής προς τα κράτη μέλη της 17ης Μαρτίου 1998[semigr ] συμφωνεί με την ανάγκη να αυξηθεί η λογική συνέπεια μεταξύ εθνικών προγραμμάτων ενισχύσεων, ενωσιακών συστημάτων ενισχύσεων και πολιτικής ανταγωνισμού[semigr ]

24. πιστεύει ωστόσο ότι ο όγκος της συνολικής ενίσχυσης στην Κοινότητα είναι τεράστιος και αποτελεί τεκμήριο μιας σταθερής τάσης που στρεβλώνει το θεμιτό ανταγωνισμό, είναι ασυμβίβαστη με την εσωτερική αγορά και υπονομεύει την προσήλωση της Ευρωπαϊκής Ένωσης σε μια ελεύθερη παγκόσμια αγορά[semigr ]

25. ζητεί να θεσπισθεί ένα μητρώο όλων των θεσμικών ενισχύσεων, το οποίο να δημοσιεύεται και ενημερώνεται τακτικά, και να περιλαμβάνει και τις κρατικές ενισχύσεις που συμφωνούνται στο πλαίσιο των ομαδικών εξαιρέσεων[semigr ] το μητρώο αυτό θα προσφέρει πληροφορίες σε τρίτους σε σχέση με το επίπεδο των κρατικών ενισχύσεων και θα επιτρέπει στην Επιτροπή να συντάσσει ακριβή και ενημερωμένα αριθμητικά στοιχεία για τις κρατικές ενισχύσεις[semigr ] πιστεύει ότι η Επιτροπή πρέπει επίσης να δημοσιεύει στη θέση της στον Ιστό όλες τις συμφωνίες περί κρατικών ενισχύσεων συμπεριλαμβανομένων και των επί μέρους συμφωνιών που καλύπτονται από ομαδικές απαλλαγές αμέσως μόλις συμφωνηθούν, με μνεία του ονόματος των εμπλεκόμενων επιχειρήσεων, του στόχου της ενίσχυσης, του ποσού της χορηγούμενης ενίσχυσης και των τοποθεσιών όπου θα εισπραχθούν αυτές οι ενισχύσεις[semigr ] οι πληροφορίες αυτές πρέπει να είναι διαθέσιμες σε όλες τις επίσημες ευρωπαϊκές γλώσσες[semigr ] πιστεύει επίσης ότι θα πρέπει να υπάρχει ένας απλός μηχανισμός, μέσω της ίδιας θέσης του Ιστού, βάσει του οποίου τρίτοι να μπορούν να παραπονούνται για επί μέρους κρατικές ενισχύσεις που διερευνούν ανεξάρτητα[semigr ]

26. εκφράζει την ικανοποίησή της για τη θέσπιση του «Κανονισμού εξουσιοδότησης» διότι με τον τρόπο αυτό η Επιτροπή προσπαθεί να συμβάλλει στη βελτίωση της διοικητικής διαχείρισης ορισμένων τομέων που εμπίπτουν στην πολιτική του ανταγωνισμού φρονεί δε ότι η Επιτροπή οφείλει να θέσει σε εφαρμογή τις αρχές που περιγράφονται στην Ανακοίνωση του 1997 και αφορούν τις «συμφωνίες de minimis»[semigr ]

27. εκφράζει την ικανοποίησή της για την επικείμενη έγκριση ενός «Κανονισμού διαδικασίας» στον τομέα των κρατικών ενισχύσεων που θα περιλαμβάνει νέες εγγυήσεις ως προς την προστασία των συμφερόντων των τρίτων επισημαίνει δε την ανάγκη διατήρησης μιας συνάφειας και μιας ομοιογένειας ως προς τη νομική προστασία που παρέχεται στις επιχειρήσεις και τα φυσικά πρόσωπα από το κοινοτικό δίκαιο υπό την επιφύλαξη της ισχύος της αρχής του ωφελίμου αποτελέσματος που θεσπίζεται από το κοινοτικό δίκαιο[semigr ]

28. θεωρεί ότι ο έλεγχος των κρατικών ενισχύσεων, που χορηγούνται για σκοπούς περιφερειακής πολιτικής, πρέπει να λαμβάνει υπόψη την επιταγή της οικονομικής και κοινωνικής συνοχής, και ζητεί να ενσωματωθεί στη μέθοδο καθορισμού των πόρων η αρχή της υπερπεριφερειακότητας[semigr ]

29. πιστεύει ότι η θέσπιση ενός «βαθμολογικού πίνακα» παρομοίου με εκείνον που ισχύει για την εσωτερική αγορά θα είναι χρήσιμο εργαλείο προκειμένου να διαφαίνεται καθαρά ποια κράτη μέλη παρέχουν τα υψηλότερα και τα χαμηλότερα επίπεδα κρατικών ενισχύσεων[semigr ]

30. φρονεί ότι τα προγράμματα σταθερότητας και σύγκλισης που περιλαμβάνουν κρατικούς δημοσιονομικούς στόχους πρέπει επίσης να υπόκεινται σε παραμέτρους ανταγωνισμού, έτσι ώστε να περιορίζεται η υπέρμετρη συνολική κρατική ενίσχυση που χορηγείται από οποιοδήποτε κράτος μέλος[semigr ]

31. επιβεβαιώνει ότι είναι ανάγκη στις έρευνες σχετικά με τις κρατικές ενισχύσεις και τον ανταγωνισμό να λαμβάνονται υπόψη, περισσότερο απ' ότι συνέβαινε μέχρι σήμερα, οι φορολογικές απαλλαγές και διευκολύνσεις που λειτουργούν ως ενισχύσεις και προκαλούν στρεβλώσεις στον ανταγωνισμό, καθώς πιστεύει ότι πρέπει να απαγορεύονται τέτοιες φορολογικές πρακτικές[semigr ]

32. καλεί την ΓΔ IV της Επιτροπής να παράσχει στην αρμόδια επιτροπή του Ευρωπαϊκού Κοινοβουλίου εμπεριστατωμένη ανάλυση όσον αφορά τις επιπτώσεις των διατάξεων που περιέχονται στην οδηγία για την ελευθέρωση της ενεργειακής αγοράς (96/92/ΕΚ) σε σχέση με το εγκαταλειφθέν κόστος[semigr ] ζητεί από την Επιτροπή να διασφαλίσει ότι οι διατάξεις αυτές δεν θα διευκολύνουν παράνομες κρατικές ενισχύσεις και δίνει έμφαση στο γεγονός ότι πρέπει να προστατευθούν τα συμφέροντα των καταναλωτών[semigr ]

33. θεωρεί σοβαρό νομικό προηγούμενο για όλες τις διαδικασίες ελευθέρωσης την αποδοχή του κριτηρίου σύμφωνα με το οποίο το κόστος μετάβασης στον ανταγωνισμό στον ηλεκτρικό τομέα πρέπει να αναγνωρισθεί ως αποζημίωση, που βαρύνει κυρως του καταναλωτές[semigr ] ζητεί από την Επιτροπή να αναλύσει εις βάθος τη δυνατότητα όπως ορισμένα από τα λεγόμενα μεταβατικά προς τον ανταγωνισμό συστήματα στον ηλεκτρικό τομέα χρησιμοποιηθούν από τις ίδιες τις επιχειρήσεις για τη χρηματοδότηση νέων επενδύσεων που θα εμποδίζουν τον ελεύθερο ανταγωνισμό και την εμφάνιση νέων ανταγωνιστών στον ενεργειακό και τηλεπικοινωνιακό τομέα[semigr ]

Όσον αφορά τη διεθνή συνεργασία

34. πιστεύει οι καθοριστικοί παράγοντες της παγκοσμιοποίησης, δηλαδή η πρόοδος της τεχνολογίας, η χαλάρωση των ρυθμίσεων στις αγορές, η ελευθέρωση βασικών τομέων και η ένταση των ανταλλαγών στις αγορές εμπορευμάτων και κεφαλαίων, επηρεάζουν την αποτελεσματικότητα των παραδοσιακών μορφών ευρωπαϊκής πολιτικής, μία από τις οποίες είναι και η πολιτική ανταγωνισμού[semigr ]

35. εκφράζει την άποψη ότι η αλληλεξάρτηση που προκαλείται λόγω της παγκοσμιοποίησης της παραγωγής, της διανομής και των ανταλλαγών, και λόγω της ενισχυμένης διεθνούς διάστασης των προβλημάτων ανταγωνισμού, καθιστούν αναγκαία μια νέα προσέγγιση στην κοινοτική πολιτική ανταγωνισμού[semigr ]

36. τάσσεται υπέρ της αύξησης του ρόλου που διαδραματίζει ο Παγκόσμιος Οργανισμός Εμπορίου (ΠΟΕ) στη διεθνή πολιτική ανταγωνισμού[semigr ] ζητεί κατά συνέπεια από το Συμβούλιο να αναθέσει εντολή στην Επιτροπή (λαμβάνοντας βεβαίως υπόψη τη συμφωνία μεταξύ της ΕΕ και της κυβέρνησης των ΗΠΑ σε σχέση με την εφαρμογή εκ μέρους των νομοθετικών διατάξεων περί ανταγωνισμού και την επιτυχή έκβαση της διένεξης σχετικά με τη συγχώνευση των McDonnell Douglas και Boeing) να διεξαγάγει διαπραγματεύσεις με στόχο την σύναψη πολυμερούς συμφωνίας σχετικά με το διεθνές δίκαιο περί ανταγωνισμού υπό τη μορφή συμπληρωματικής συμφωνίας στη συμφωνία για την ίδρυση του Παγκόσμιου Οργανισμού Εμπορίου, η οποία θα περιλαμβάνει τους ακόλουθους κανόνες:

α) θέσπιση ενιαίων ελάχιστων προδιαγραφών για την πρόληψη αθέμιτης για τον ανταγωνισμό συμπεριφοράς, όπως είναι η διαμόρφωση καρτέλ, η κατάχρηση της δεσπόζουσας θέσης στην αγορά ή οι κάθετοι και οριζόντιοι περιορισμοί στον ανταγωνισμό[semigr ]

β) υποχρέωση όλων των συμβαλλομένων κρατών να δημιουργήσουν ανεξάρτητη ρυθμιστική αρχή για τον ανταγωνισμό (independent regulatory), η οποία θα είναι αρμόδια για την τήρηση των ελάχιστων προδιαγραφών που ισχύουν για τον ανταγωνισμό, και να θεσπίσουν μηχανισμό συνεργασίας των εθνικών αρμόδιων για τον ανταγωνισμό αρχών, που θα διασφαλίζει την προσέγγιση των εν λόγω προδιαγραφών[semigr ]

γ) υποχρέωση όλων των συμβαλλομένων κρατών να εφαρμόζουν την εθνική τους νομοθεσία περί ανταγωνισμού για υποθέσεις εκτός της επικρατείας τους, μόνο εφόσον τούτο εξυπηρετεί σαφώς το δημόσιο συμφέρον[semigr ]

δ) εφαρμογή και σε επίπεδο Παγκόσμιου Οργανισμού Εμπορίου της αρχής της «positive comity», όπως αυτή ορίζεται στα άρθρα III έως V της Συμφωνίας μεταξύ των Ευρωπαϊκών Κοινοτήτων και της Κυβέρνησης των Ηνωμένων Πολιτειών της Αμερικής σχετικά με την εφαρμογή των βασικών αρχών της «positive comity» στην εκτέλεση των κανόνων ανταγωνισμού τους[semigr ]

ε) εφαρμογή του μηχανισμού επίλυσης των διαφορών, όπως αυτός ορίζεται στη συμφωνία για την ίδρυση του Παγκόσμιου Οργανισμού Εμπορίου, και σε διαφορές που αφορούν την εφαρμογή των διεθνών ελάχιστων προδιαγραφών περί ανταγωνισμού[semigr ]

37. θεωρεί ότι ο μηχανισμός ελέγχου της εμπορικής πολιτικής σύμφωνα με το άρθρο III, παράγραφος 4, σε συνδυασμό με το παράρτημα 3 της συμφωνίας για την ίδρυση του Παγκόσμιου Οργανισμού Εμπορίου, πρέπει να περιλάβει και την υποχρέωση του συμβαλλομένου κράτους που έχει αποτελέσει αντικείμενο ελέγχου να εκπονεί, κατόπιν αιτήσεως ενός συμβαλλομένου κράτους, έκθεση σχετικά με την λειτουργία του εθνικού συστήματος ανταγωνισμού ενός άλλου κράτους[semigr ]

38. πιστεύει ότι η διεύρυνση προς τις χώρες της Κεντρικής και Ανατολικής Ευρώπης θα μπορούσε να δημιουργήσει εντάσεις σε σχέση με την έγκριση της νομοθεσίας περί της πολιτικής ανταγωνισμού[semigr ] κατά συνέπεια χαιρετίζει τη βοήθεια που παρέχει η Επιτροπη για την εφαρμογή περιπτώσεων αντιτράστ στις εν λόγω χώρες[semigr ]

39. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.